title: KOMMISSIONENS GENNEMFØRELSESFORORDNING (EU) …/… om fastsættelse af standardregler for det rådgivende udvalgs eller udvalget for alternativ tvistbilæggelses funktion og en standardformular for meddelelse af oplysninger vedrørende offentliggørelse af den endelige afgørelse i henhold til Rådets direktiv (EU) 2017/1852

text:
               KOMMISSIONENS GENNEMFØRELSESFORORDNING (EU) …/…

               af 24.4.2019

               om fastsættelse af standardregler for det rådgivende udvalgs eller udvalget for alternativ tvistbilæggelses funktion og en standardformular for meddelelse af oplysninger vedrørende offentliggørelse af den endelige afgørelse i henhold til Rådets direktiv (EU) 2017/1852

               EUROPA-KOMMISSIONEN HAR —

               under henvisning til traktaten om Den Europæiske Unions funktionsmåde,

               under henvisning til Rådets direktiv (EU) 2017/1852 af 10. oktober 2017 om skattetvistbilæggelsesmekanismer i Den Europæiske Union
                  1
               , særlig artikel 11, stk. 3, og artikel 18, stk. 4, og

               ud fra følgende betragtninger:

               (1)Med direktiv (EU) 2017/1852 indføres en mekanisme til effektiv bilæggelse af skattetvister mellem medlemsstater om fortolkning og anvendelse af aftaler og konventioner, der indeholder bestemmelser om afskaffelse af dobbeltbeskatning af indkomst og, hvis det er relevant, kapital.

               (2)I direktiv (EU) 2017/1852 fastsættes det, at tvisten, hvis den gensidige aftaleprocedure, som er første skridt mod bilæggelse af tvister, ikke fører til en aftale mellem de kompetente myndigheder i de berørte medlemsstater inden for en vis frist, kan underkastes tvistbilæggelse hos et rådgivende udvalg eller et udvalg for alternativ tvistbilæggelse.

               (3)Det fastsættes endvidere i direktiv (EU) 2017/1852, at de kompetente myndigheder i de medlemsstater, der er parter i tvisten, skal underskrive reglerne for det rådgivende udvalgs eller udvalget for alternativ tvistbilæggelses funktion ("regler for udvalgets funktion") og give de berørte personer meddelelse herom.

               (4)Ifølge direktivet skal Kommissionen fastlægge standardregler, som finder anvendelse, hvis reglerne for udvalgets funktion er mangelfulde eller ikke er blevet meddelt den eller de berørte personer inden for den fastsatte frist. Der bør derfor fastlægges standardregler for udvalgets funktion for at sikre kontinuitet og effektivitet i tvistbilæggelsesproceduren. Af den årsag bør standardreglerne for udvalgets funktion udgøre en omfattende procedureramme, så tvistbilæggelsesproceduren kan forløbe problemfrit, og den eller de berørte personers rettigheder under direktiv (EU) 2017/1852 sikres. Det er særlig vigtigt at afgrænse tvistens retsgrundlag og kommissorium, fastsætte enkelthederne ved måden, hvorpå det rådgivende udvalg eller udvalget for alternativ tvistbilæggelse er organiseret og fungerer, samt etablere regler for delingen af omkostninger. For at sikre det rådgivende udvalgs eller udvalget for alternativ tvistbilæggelses uafhængighed vil det også være nødvendigt at inkludere en omfattende fremlæggelse af eventuelle interessekonflikter.

               (5)Ifølge direktiv (EU) 2017/1852 kan de kompetente myndigheder beslutte at offentliggøre de endelige afgørelser i deres helhed, såfremt hver af de pågældende berørte personer giver deres samtykke hertil. I direktiv (EU) 2017/1852 fastsættes det også, at de kompetente myndigheder skal offentliggøre et sammendrag af den endelige afgørelse, hvis de kompetente myndigheder eller den eller de pågældende berørte personer ikke giver deres samtykke til offentliggørelsen af den endelige afgørelse i sin helhed.

               (6)For at sikre, at oplysninger vedrørende offentliggørelse af den endelige afgørelse bliver meddelt på ensartet vis, bør der indføres en standardformular. For at sikre gennemsigtighed i forbindelse med den endelige afgørelse og beskyttelse af den eller de berørte personers forretningshemmeligheder bør det i standardformularen være fastsat, at offentliggørelsen af den endelige afgørelse er betinget af de kompetente myndigheders enighed og den eller de berørte personers samtykke. Hvis en af parterne er uenige i offentliggørelsen, bør reglerne sikre, at der offentliggøres et sammendrag af den endelige afgørelse, ligesom de bør fastsætte de elementer, sammendraget skal indeholde. Det bør også accepteres, at den berørte person har ret til at anmode de kompetente myndigheder om ikke at offentliggøre oplysninger angående forretningshemmeligheder.

               (7)For at sikre retssikkerheden og et velfungerende system bør nærværende forordning begynde at finde anvendelse efter udløbet af fristen for gennemførelse som fastsat i artikel 22, stk. 1, første punktum, i direktiv (EU) 2017/1852.

               (8)Foranstaltningerne i denne forordning er i overensstemmelse med udtalelse fra udvalget om tvistbilæggelse —

               VEDTAGET DENNE FORORDNING:

               Artikel 1

               Standardregler for udvalgets funktion

               Hvis de kompetente myndigheder i de medlemsstater, der er involveret i en tvistbilæggelsesprocedure under direktiv (EU) 2017/1852, ikke har meddelt reglerne for det rådgivende udvalgs eller udvalget for alternativ tvistbilæggelses funktion ("regler for udvalgets funktion") eller har meddelt ufuldstændige regler for udvalgets funktion til den eller de berørte personer, færdiggør de uafhængige, højt estimerede personer og formanden reglerne for udvalgets funktion på grundlag af standardformularen i nærværende forordnings bilag I.

               Artikel 2

               Standardformular for meddelelse af oplysninger vedrørende offentliggørelse af den endelige afgørelse

               Når de kompetente myndigheder i de medlemsstater, der er involveret i en tvistbilæggelsesprocedure under direktiv (EU) 2017/1852, meddeler de oplysninger, der er omhandlet i artikel 18, stk. 2 og 3, i nævnte direktiv, anvender de den standardformular, der er fastsat i bilag II til nærværende forordning.

               Artikel 3

               Ikrafttræden og anvendelse

               Denne forordning træder i kraft på tyvendedagen efter offentliggørelsen i Den Europæiske Unions Tidende.

               Den anvendes fra den 1. juli 2019.

               Denne forordning er bindende i alle enkeltheder og gælder umiddelbart i hver medlemsstat.

               Udfærdiget i Bruxelles, den 24.4.2019.

                     På Kommissionens vegne

                     Formand
                     Jean-Claude JUNCKER

                     (1)

                        EUT L 265 af 14.10.2017, s. 1.

    ---documentbreak---

               DA

               BILAG I

               Del 1

               Standardregler for det rådgivende udvalgs eller udvalget for alternativ tvistbilæggelses funktion

               (Artikel 11, stk. 3, i direktiv (EU) 2017/1852)

               [Udfyldes af de uafhængige, højt estimerede personer og af formanden og underskrives af de kompetente myndigheder i de berørte medlemsstater]

               [Hvis der er nedsat et rådgivende udvalg med henblik på artikel 6, stk. 1, litra a), i direktiv (EU) 2017/1852, udfyldes kun punkterne markeret med *]

               1.Generelle oplysninger*

               Navn(e) på den eller de berørte personer, adresse(r), skatteidentifikationsnummer/-numre (TIN):

               Medlemsstat, hvor den eller de berørte personer er skattemæssigt hjemmehørende:

               Berørte medlemsstater:

               Fuldstændig angivelse af kontaktoplysninger på en kontaktperson for den eller de berørte personer (inklusive telefonnummer og e-mailadresse):

               Navn og kontaktoplysninger på den berørte persons rådgiver (hvis relevant):

               2.Sammensætning af det rådgivende udvalg eller af udvalget for alternativ tvistbilæggelse

               2.1.Form:

               ◻ Rådgivende udvalg

               ◻ Udvalg for alternativ tvistbilæggelse

               2.2.Type tvistbilæggelsesprocedure:

               ◻ Procedure med "uafhængig udtalelse"

               ◻ Procedure med "endeligt tilbud"

               ◻ Anden, præciseres: ______________________________________

               2.3.Antal medlemmer og generelle oplysninger*:

               –◻ Formand

               –◻ ____ Uafhængige, højt estimerede personer og ___ stedfortrædere

               –◻ ____ repræsentanter for de kompetente myndigheder

               Formand:

               Statsborgerskab: ______________________ Adresse og kontaktoplysninger (inklusive e-mailadresse og telefonnummer – valgfrit): _______________________

               Uafhængig, højt estimeret person (udpeget af _______________):

               Statsborgerskab: ______________________ Adresse og kontaktoplysninger (inklusive e-mailadresse og telefonnummer – valgfrit): _______________________

               Stedfortræder (udpeget af _______________):

               Statsborgerskab: ______________________ Adresse og kontaktoplysninger (inklusive e-mailadresse og telefonnummer – valgfrit): _______________________

               Uafhængig, højt estimeret person (udpeget af _______________):

               Statsborgerskab: ______________________ Adresse og kontaktoplysninger (inklusive e-mailadresse og telefonnummer – valgfrit): _______________________

               Stedfortræder (udpeget af _______________):

               Statsborgerskab: ______________________ Adresse og kontaktoplysninger (inklusive e-mailadresse og telefonnummer – valgfrit): _______________________

               Kompetent myndighed (repræsentant udpeget for __________)

               Adresse og kontaktoplysninger (inklusive e-mailadresse og telefonnummer):

               Kompetent myndighed (repræsentant udpeget for __________)

               Adresse og kontaktoplysninger (inklusive e-mailadresse og telefonnummer):

               Tilføj flere linjer for yderligere involverede medlemmer, hvis det er relevant.

               Med hensyn til de uafhængige, højt estimerede personer kan deres CV'er og referencer med oplysninger om kompetencer og kvalifikationer valgfrit vedhæftes disse standardregler for udvalgets funktion. Formularen "Oplysninger om interessekonflikter", jf. del 2, skal være retmæssigt underskrevet og vedlagt.

               3.Beskrivelse og karakteristik af tvistspørgsmålet*

               Beskrivelse af tvistens genstand:

               Skatteperiode(r):

               Industrisektoren:

               Henvisninger til gældende love og traktater:

               ◻ Bestemmelser i national lovgivning (der anføres en nøjagtig henvisning til de relevante bestemmelser – bestemmelserne kan vedlægges i deres helhed)

               ◻ Dobbeltbeskatningsoverenskomst (bilateral eller multilateral – der anføres en nøjagtig henvisning til de relevante artikler – bestemmelserne kan vedlægges i deres helhed)

               ◻ Konvention om ophævelse af dobbeltbeskatning i forbindelse med regulering af forbundne foretagenders overskud (90/436/EØF)
                  1
                (der anføres en nøjagtig henvisning til de relevante artikler – bestemmelserne kan vedlægges i deres helhed)

               ◻ Eventuelle andre referencer efter aftale mellem de kompetente myndigheder:

               Beløb pr. skatteår og andre detaljer om den omtvistede anvendelse eller fortolkning af aftalen eller konventionen som præciseret i den berørte persons klage og verificeret af de kompetente myndigheder:

               4.Kommissorium efter aftale mellem de kompetente myndigheder

               Beskrivelse af de retlige aspekter, som er genstand for tolkning i tvisten:

               Beskrivelse af de faktiske omstændigheder, der skal tages i betragtning, og faktiske forhold, som de kompetente myndigheder har brug for at få afklaret og/eller fortolket af det rådgivende udvalg eller af udvalget for alternativ tvistbilæggelse:

               5.Tidsramme for tvistbilæggelsesproceduren*

               Seneste dato for afgivelse af udtalelsen:

               Frist for de kompetente myndigheders og den eller de berørte personers indgivelse af dokumentation, herunder dokumenter og andre beviser og/eller ekspertudtalelser; konsekvenser ved for sen indgivelse (hvis relevant):

               Planlagte datoer for høringer (hvis relevant):

               Planlagte datoer for den eller de berørte personers og/eller tredjeparters fremmøde eller repræsentation ved høringerne (hvis relevant):

               6.Organisation og funktion*

               Mødested(er) for det rådgivende udvalg eller udvalget for alternativ tvistbilæggelse __________________________

               Administrative tjenester, som det rådgivende udvalg eller udvalget for alternativ tvistbilæggelse kan have brug for i forbindelse med udførelsen af sine opgaver: ___________________________________________________________________________

               Arbejdssprog for tvistbilæggelsesproceduren: _________________

               Eventuelt behov for oversættelse af dokumenter (i deres helhed eller delvist): _______________________

               Eventuelt behov for tolkning af mundtlige fremlæggelser: _______________________

               Praktiske detaljer vedrørende skriftlige bemærkninger og skriftlig dokumentation (dvs. indgivelsesmetode, kopier, nummerering, referencer): ___________________________________________________________________________

               Videreformidling af skriftlig kommunikation mellem de kompetente myndigheder og den eller de berørte personer (herunder midler til fremsendelse af dokumenter):
               ___________________________________________________________________________

               Ordninger vedrørende anmodninger om oplysninger fra det rådgivende udvalg eller fra udvalget for alternativ tvistbilæggelse samt den eller de berørte personers og de kompetente myndigheders svar herpå: ______________________________________

               Eksperter og andre eventuelle tredjeparter (vilkår og betingelser for indgivelse af mundtlige og skriftlige udtalelser): ___________________________________________________________________________

               Betingelser for dokumenters antagelighed (f.eks. originaler og bekræftede kopier): _____________________________________________

               Planlægning af fremlæggelse af omfangsrigt og komplekst dokumentationsmateriale (f.eks. resuméer, tabuleringer, diagrammer, uddrag eller stikprøver): _________________________________

               Planlægning af optegnelse af høringerne: ______________________________________

               Andet (præciseres, herunder ordninger vedrørende procedurer, dokumentationsmateriale og logistik, som kan finde anvendelse): ___________________________________________________________________________

               7.Udtalelse

               Mulige krav vedrørende journalisering eller afgivelse af udtalelsen: ___________________________________________________________________________

               ___________________________________________________________________________

               8.Omkostninger*

               Omkostningerne fordeles mellem medlemsstaterne:

               ◻  i forholdet: __________________________

               ◻  ligeligt

               Eventulle omkostninger omfatter:

               ◻ De omkostninger, som de uafhængige, højt estimerede personer har afholdt: _________

               ◻ De uafhængige, højt estimerede personers honorarer (begrænset til 1 000 EUR pr. person pr. mødedag): _______________________

               ◻ Udgifter til oversættelse ________________________________________________

               ◻ Udgifter til tolkning ______________________________________________

               ◻ Andre administrationsomkostninger (herunder sekretariatsomkostninger) ____________________________________________________________

               Andre oplysninger og ordninger vedrørende omkostninger (præciseres):

               9.Andet

               Dato:

               Underskrives af repræsentanterne for medlemsstaternes kompetente myndigheder:

               ______________________________                  ___________________________

               Del 2

               Oplysninger om interessekonflikter

               [Udfyldes af hver af de udpegede uafhængige, højt estimerede personer eller deres stedfortrædere]

               Efternavn: _________________________

               Fornavn: ___________________________

               Udpeget af: ________________________

               ◻Jeg er uafhængig og upartisk. Der er efter min bedste overbevisning og efter behørig undersøgelse ingen tidligere eller nuværende interesser, forbindelser eller andre forhold, som jeg bør gøre opmærksom på, fordi det kan påvirke min uafhængighed eller upartiskhed, eller fordi de med rimelighed kan formodes at give indtryk af partiskhed i forbindelse med proceduren.

               ◻ Bekræftelse med videregivelse: Jeg er og har til hensigt at forblive objektiv. Jeg er derfor også opmærksom på min pligt til at videregive enhver form for fakta eller omstændigheder, der kan være af en sådan art, at det rejser tvivl om min uafhængighed hos de kompetente myndigheder. Jeg henleder i den forbindelse opmærksomheden på følgende:

               Denne videregivelse fritager mig ikke fra forpligtelsen til at offentliggøre fakta og omstændigheder, der kan påvirke min uafhængighed.

               Dato:

               Den udpegede uafhængige, højt estimerede persons eller dennes stedfortræders underskrift

               ______________________________

               BILAG II

               Standardformular for meddelelse af oplysninger vedrørende offentliggørelse af den endelige afgørelse

               (Artikel 18, stk. 4, i direktiv (EU) 2017/1852)

               [Udfyldes af den kompetente myndighed i hver af de berørte medlemsstater]

                        Offentliggørelse af den endelige afgørelse

                        1. Er de kompetente myndigheder enige om at offentliggøre den endelige afgørelse i sin helhed?

                        Ja           Nej

                        2. Giver den eller de berørte personer deres samtykke til at offentliggøre den endelige afgørelse i sin helhed?

                        Ja           Nej

                        Hvis der svares "ja" til både 1. og 2.:

                        a) Offentliggørelse af den endelige afgørelse i sin helhed

                        Teksten til den endelige afgørelse i sin helhed:

                        Hvis der svares "nej" til enten 1. eller 2.:

                        b) Offentliggørelse af sammendraget af den endelige afgørelse

                        i) en beskrivelse af problemet og emnet

                        …

                        ii) dato

                        …

                        iii) relevante skatteperioder

                        …

                        iv) retsgrundlag

                        …

                        v) erhvervssektor

                        …

                        iv) en kort beskrivelse af det endelige resultat

                        …

                        vii) en beskrivelse af den anvendte voldgiftsmetode

                        …

                        Den endelige afgørelse er blevet redigeret af årsager vedrørende handels-, forretnings-, industri- eller erhvervshemmeligheder eller handelsprocedurer eller pga. strid mod almindelige retsprincipper.

                     (1)

                      EFT L 225 af 20.8.1990, s. 10.


title: KOMMISSIONENS GENNEMFØRELSESFORORDNING (EU) …/… om ændring af gennemførelsesforordning (EU) nr. 808/2014, gennemførelsesforordning (EU) nr. 809/2014 og gennemførelsesforordning (EU) nr. 908/2014 for så vidt angår finansielle instrumenter, der er oprettet under programmerne for udvikling af landdistrikter

text:
               KOMMISSIONENS GENNEMFØRELSESFORORDNING (EU) …/…

               af 6.6.2019

               om ændring af gennemførelsesforordning (EU) nr. 808/2014, gennemførelsesforordning (EU) nr. 809/2014 og gennemførelsesforordning (EU) nr. 908/2014 for så vidt angår finansielle instrumenter, der er oprettet under programmerne for udvikling af landdistrikter

               EUROPA-KOMMISSIONEN HAR —

               under henvisning til traktaten om Den Europæiske Unions funktionsmåde,

               under henvisning til Europa-Parlamentets og Rådets forordning (EU) nr. 1305/2013 af 17. december 2013 om støtte til udvikling af landdistrikterne fra Den Europæiske Landbrugsfond for Udvikling af Landdistrikterne (ELFUL) og om ophævelse af Rådets forordning (EF) nr. 1698/2005
                  1
               , særlig artikel 8, stk. 3,

               under henvisning til Europa-Parlamentets og Rådets forordning (EU) nr. 1306/2013 af 17. december 2013 om finansiering, forvaltning og overvågning af den fælles landbrugspolitik og om ophævelse af Rådets forordning (EØF) nr. 352/78, (EF) nr. 165/94, (EF) nr. 2799/98, (EF) nr. 814/2000, (EF) nr. 1290/2005 og (EF) nr. 485/2008
                  2
               , særlig artikel 36, stk. 6, og artikel 62, stk. 2, litra a), og

               ud fra følgende betragtninger:

               (1)Muligheden for at oprette finansielle instrumenter, der kombinerer de europæiske struktur- og investeringsfondes bidrag med Den Europæiske Investeringsbanks finansielle produkter inden for rammerne af Den Europæiske Fond for Strategiske Investeringer blev indført i artikel 38, stk. 1, litra c), i Europa-Parlamentets og Rådets forordning (EU) nr. 1303/2013
                  3
                ved Europa-Parlamentets og Rådets forordning (EU, Euratom) 2018/1046
                  4
               .

               (2)Denne nye bestemmelse finder også anvendelse på de finansielle instrumenter, der er oprettet inden for rammerne af programmerne under Den Europæiske Landbrugsfond for Udvikling af Landdistrikterne (ELFUL). Nogle gennemførelsesbestemmelser, der er fastsat i Kommissionens gennemførelsesafgørelse (EU) nr. 808/2014
                  5
               , i Kommissionens gennemførelsesafgørelse (EU) nr. 809/2014
                  6
                og i Kommissionens gennemførelsesafgørelse (EU) nr. 908/2014
                  7
               , indeholder henvisninger til de finansielle instrumenter som omhandlet i artikel 38, stk. 1, i forordning (EU) nr. 1303/2013 før dens ændring ved forordning (EU, Euratom) 2018/1046. Derfor bør der indsættes en henvisning til det nye litra c), i artikel 38, stk. 1, i de relevante bestemmelser i de pågældende retsakter.

               (3)Gennemførelsesforordningerne (EU) nr. 808/2014, (EU) nr. 809/2014 og (EU) nr. 908/2014 bør derfor ændres.

               (4)Foranstaltningerne i denne forordning er i overensstemmelse med udtalelse fra Udvalget for Udvikling af Landdistrikterne og Komitéen for Landbrugsfondene —

               VEDTAGET DENNE FORORDNING:

               Artikel 1

               Del 1, punkt 10, litra c), andet afsnit, i bilag I til gennemførelsesforordning (EU) nr. 808/2014 affattes således:

               Hvis en foranstaltning eller en operationstype med specifikke ELFUL-bidragssatser bidrager til de finansielle instrumenter, der er omhandlet i artikel 38, stk. 1, litra b) og c), i forordning (EU) nr. 1303/2013, skal tabellen særskilt indeholde bidragssatser for finansielle instrumenter og for andre operationer og et vejledende ELFUL-beløb, som svarer til det planlagte bidrag til det finansielle instrument.

               Artikel 2

               I gennemførelsesforordning (EU) nr. 809/2014 foretages følgende ændringer:

               a)Artikel 48, stk. 6, affattes således:

               "6. For så vidt angår finansielle instrumenter som omhandlet i artikel 38, stk. 1, litra b) og c), i forordning (EU) nr. 1303/2013, finder stk. 1-5 i nærværende artikel hverken anvendelse på bidraget til det finansielle instrument eller på støtten til den endelige modtager. Derimod finder artikel 58 og 59 i forordning (EU) nr. 1306/2013 og artikel 9 i Kommissionens delegerede forordning (EU) nr. 480/2014* anvendelse.

               *Kommissionens delegerede forordning (EU) nr. 480/2014 af 3. marts 2014 om supplerende regler til Europa-Parlamentets og Rådets forordning (EU) nr. 1303/2013 om fælles bestemmelser for Den Europæiske Fond for Regionaludvikling, Den Europæiske Socialfond, Samhørighedsfonden, Den Europæiske Landbrugsfond for Udvikling af Landdistrikterne og Den Europæiske Hav- og Fiskerifond og om generelle bestemmelser for Den Europæiske Fond for Regionaludvikling, Den Europæiske Socialfond, Samhørighedsfonden og Den Europæiske Hav- og Fiskerifond (

                  EUT L 138 af 13.5.2014, s. 5

               )."

               b)Artikel 51, stk. 5, affattes således:

               "5. For så vidt angår finansielle instrumenter som omhandlet i artikel 38, stk. 1, litra b) og c), i forordning (EU) nr. 1303/2013, finder stk. 1-4 i nærværende artikel hverken anvendelse på bidraget til det finansielle instrument eller på støtten til den endelige modtager. Derimod finder artikel 58 og 59 i forordning (EU) nr. 1306/2013 og artikel 9 i Kommissionens delegerede forordning (EU) nr. 480/2014 anvendelse."

               Artikel 3

               Artikel 22, stk. 2, tredje afsnit, i gennemførelsesforordning (EU) nr. 908/2014 affattes således:

               "Med hensyn til finansielle instrumenter, der er oprettet i overensstemmelse med artikel 38, stk. 1, litra b) og c), i forordning (EU) nr. 1303/2013, anmeldes udgifterne for de referenceperioder, der er angivet i første afsnit, når betingelserne for hver efterfølgende ansøgning om mellemliggende betaling som omhandlet i artikel 41, stk. 1, i nævnte forordning er opfyldt."

               Artikel 4

               Denne forordning træder i kraft på tredjedagen efter offentliggørelsen i Den Europæiske Unions Tidende.

               Denne forordning er bindende i alle enkeltheder og gælder umiddelbart i hver medlemsstat.

               Udfærdiget i Bruxelles, den 6.6.2019.

                     På Kommissionens vegne

                     Formand
                     Jean-Claude JUNCKER

                     (1)

                        EUT L 347 af 20.12.2013, s. 487.

                     (2)

                        EUT L 347 af 20.12.2013, s. 549.

                     (3)

                        Europa-Parlamentets og Rådets forordning (EU) nr. 1303/2013 af 17. december 2013 om fælles bestemmelser for Den Europæiske Fond for Regionaludvikling, Den Europæiske Socialfond, Samhørighedsfonden, Den Europæiske Landbrugsfond for Udvikling af Landdistrikterne og Den Europæiske Hav- og Fiskerifond og om generelle bestemmelser for Den Europæiske Fond for Regionaludvikling, Den Europæiske Socialfond, Samhørighedsfonden og Den Europæiske Hav- og Fiskerifond og om ophævelse af Rådets forordning (EF) nr. 1083/2006 (EUT L 347 af 20.12.2013, s. 320).

                     (4)

                        Europa-Parlamentets og Rådets forordning (EU, Euratom) 2018/1046 af 18. juli 2018 om de finansielle regler vedrørende Unionens almindelige budget, om ændring af forordning (EU) nr. 1296/2013, (EU) nr. 1301/2013, (EU) nr. 1303/2013, (EU) nr. 1304/2013, (EU) nr. 1309/2013, (EU) nr. 1316/2013, (EU) nr. 223/2014, (EU) nr. 283/2014 og afgørelse nr. 541/2014/EU og om ophævelse af forordning (EU, Euratom) nr. 966/2012 (EUT L 193 af 30.7.2018, s. 1).

                     (5)

                        Kommissionens gennemførelsesforordning (EU) nr. 808/2014 af 17. juli 2014 om fastlæggelse af regler for anvendelsen af Europa-Parlamentets og Rådets forordning (EU) nr. 1305/2013 om støtte til udvikling af landdistrikterne fra Den Europæiske Landbrugsfond for Udvikling af Landdistrikterne (ELFUL) (EUT L 227 af 31.7.2014, s. 18).

                     (6)

                        Kommissionens gennemførelsesforordning (EU) nr. 809/2014 af 17. juli 2014 om gennemførelsesbestemmelser til Europa-Parlamentets og Rådets forordning (EU) nr. 1306/2013 for så vidt angår det integrerede forvaltnings- og kontrolsystem, foranstaltninger til udvikling af landdistrikterne og krydsoverensstemmelse (EUT L 227 af 31.7.2014, s. 69).

                     (7)

                        Kommissionens gennemførelsesforordning (EU) nr. 908/2014 af 6. august 2014 om gennemførelsesbestemmelser til Europa-Parlamentets og Rådets forordning (EU) nr. 1306/2013 for så vidt angår betalingsorganer og andre organer, økonomisk forvaltning, regnskabsafslutning, regler om kontroller, sikkerhedsstillelse og åbenhed (EUT L 255 af 28.8.2014, s. 59).


title: KOMMISSIONENS GENNEMFØRELSESFORORDNING (EU) …/… om ensartede betingelser for den harmoniserede anvendelse af territoriale typologier i medfør af Europa-Parlamentets og Rådets forordning (EF) nr. 1059/2003

text:
               KOMMISSIONENS GENNEMFØRELSESFORORDNING (EU) …/…

               af 2.7.2019

               om ensartede betingelser for den harmoniserede anvendelse af territoriale typologier i medfør af Europa-Parlamentets og Rådets forordning (EF) nr. 1059/2003

               EUROPA-KOMMISSIONEN HAR —

               under henvisning til traktaten om Den Europæiske Unions funktionsmåde,

               under henvisning til Europa-Parlamentets og Rådets forordning (EF) nr. 1059/2003 af 26. maj 2003 om indførelse af en fælles nomenklatur for regionale enheder (NUTS)
                  1
               , særlig artikel 4b, stk. 5, og

               ud fra følgende betragtninger:

               (1)Forordning (EF) nr. 1059/2003 udgør retsgrundlaget for den regionale nomenklatur i forbindelse med indsamling, udarbejdelse og formidling af harmoniseret regionalstatistik i Unionen.

               (2)Ved artikel 4b i forordning (EF) nr. 1059/2003 tillægges Kommissionen beføjelse til på EU-plan at fastsætte ensartede betingelser for den harmoniserede anvendelse af de territoriale typologier, der henvises til i nævnte artikel.

               (3)Disse betingelser bør beskrive metoden for, hvordan typologierne tildeles de enkelte lokale administrative enheder ("LAU") og regioner på niveau 3 i den fælles nomenklatur for statistiske territoriale enheder ("NUTS 3-regioner").

               (4)Ved anvendelsen af de ensartede betingelser er det vigtigt, at der tages hensyn til de geografiske, samfundsøkonomiske, historiske, kulturelle og miljømæssige forhold.

               (5)Foranstaltningerne i denne forordning er i overensstemmelse med udtalelse fra Udvalget for det Europæiske Statistiske System —

               VEDTAGET DENNE FORORDNING:

               Artikel 1

               De ensartede betingelser for den harmoniserede anvendelse af den kvadratnetbaserede typologi og af typologierne på LAU- og NUTS 3-niveau er fastsat i bilaget.

               Artikel 2

               Denne forordning træder i kraft på tyvendedagen efter offentliggørelsen i Den Europæiske Unions Tidende.

               Denne forordning er bindende i alle enkeltheder og gælder umiddelbart i hver medlemsstat.

               Udfærdiget i Bruxelles, den 2.7.2019.

                     På Kommissionens vegne

                     Formand
                     Jean-Claude JUNCKER

                     (1)

                        EUT L 154 af 21.6.2003, s. 1.

    ---documentbreak---

               BILAG

               1.De ensartede betingelser for den harmoniserede anvendelse af den kvadratnetbaserede typologi er som følger:

                        Element som fastsat i forordning (EF) nr. 1059/2003

                        Benævnelser

                        Betingelser

                        Kvadratnetbaseret typologi

                        "rurale kvadratceller" eller

                        "tyndtbefolkede kvadratceller"

                        Kvadratceller på 1 × 1 km med en befolkningstæthed under 300 indbyggere/km² og andre celler uden for urbane klynger.

                        "urbane klynger" eller "middeltæt befolkede klynger"

                        Sammenhængende (herunder diagonalt sammenhængende) kvadratceller på 1 × 1 km med en befolkningstæthed på mindst 300 indbyggere/km² og et samlet indbyggertal i klyngen på mindst 5 000.

                        "urbane centre" eller "tætbefolkede klynger"

                        Sammenhængende (undtagen diagonalt sammenhængende) kvadratceller på 1 × 1 km inden for "den urbane klynge" med en befolkningstæthed på mindst 1 500 indbyggere/km² og et samlet indbyggertal i klyngen (efter udfyldning af mellemrum) på mindst 50 000.

               2.De ensartede betingelser for den harmoniserede anvendelse af typologierne på LAU- og NUTS 3-niveau er som følger:

                        Element som fastsat i forordning (EF) nr. 1059/2003

                        Benævnelser

                        Betingelser

                        Urbaniseringsgrad (DEGURBA)

                        "urbane områder"

                        "byer" eller "tætbefolkede områder"

                        Territoriale enheder på LAU-niveau, hvor mindst 50 % af befolkningen bor i urbane centre.

                        "mindre byer og forstæder" eller "middeltæt befolkede områder"

                        Territoriale enheder på LAU-niveau, hvor under 50 % af befolkningen bor i rurale kvadratceller og under 50 % bor i urbane centre.

                        "rurale områder" eller

                        "tyndtbefolkede områder"

                        Territoriale enheder på LAU-niveau, hvor mindst 50 % af befolkningen bor i rurale kvadratceller.

                        Funktionelle urbane områder

                        "funktionelle urbane områder"

                        "byer"

                        Territoriale enheder på LAU-niveau, der defineres som "byer" eller "tætbefolkede områder"

                        "pendlingszone"

                        Territoriale enheder på LAU-niveau, hvor mindst 15 % af den erhvervsaktive befolkning pendler ind til byen (enklaver medregnes, eksklaver medregnes ikke).

                        Kystnære områder

                        "kystnære områder"

                        Territoriale enheder på LAU-niveau, der grænser op til havet, eller hvor mindst 50 % af arealet ligger højst 10 km fra havet. Hertil medregnes enklaver (ikke-kystnære LAU-regioner, der er helt omsluttet af kystnære LAU-regioner).

                        "ikke-kystnære områder"

                        Territoriale enheder på LAU-niveau, der ikke er "kystnære områder", dvs. som ikke grænser op til havet, og hvor mindre end 50 % af arealet ligger højst 10 km fra havet.

               3.De ensartede betingelser for den harmoniserede anvendelse af typologierne på NUTS 3-niveau er som følger:

                        Element som fastsat i forordning (EF) nr. 1059/2003

                        Benævnelser

                        Betingelser

                        Bymæssig-landlig typologi

                        "overvejende bymæssige regioner"

                        NUTS 3-regioner, hvor mindst 80 % af befolkningen bor i urbane klynger.

                        "mellemregioner"

                        NUTS 3-regioner, hvor mindst 50 % og under 80 % af befolkningen bor i urbane klynger.

                        "overvejende landlige regioner"

                        NUTS 3-regioner, hvor mindst 50 % af befolkningen bor i rurale kvadratceller.

                        Storbytypologi

                        "storbyregioner"

                        Enkeltstående NUTS 3-regioner eller en aggregering af NUTS 3-regioner, hvor mindst 50 % af befolkningen bor i funktionelle urbane områder med mindst 250 000 indbyggere.

                        "ikke-storbyregioner"

                        NUTS 3-regioner, der ikke er "storbyregioner".

                        Typologi for kystnære regioner

                        "kystnære regioner"

                        NUTS 3-regioner, der grænser op til havet, eller hvor mindst 50 % af befolkningen bor inden for 50 km fra kysten, samt NUTS 3-regionen Hamburg (i Tyskland).

                        "ikke-kystnære regioner"

                        NUTS 3-regioner, der ikke er "kystnære regioner".